As jy jou angs net so in ’n boksie kon sit en vir jou pa of ma of jou juffrou gee, sou dit nie wonderlik wees nie? Dan sou dit jou nie meer pla nie.
Vandag gaan die preek hieroor: jy mag jou angs, jou besorgdheid inruil by Jesus. Hy gee vir jou blydskap en vrede in plek van jou angs.
So het die Amerikaanse president aan die begin van die pandemie mense verseker. Maar niemand was gerusgestel nie. Sy woorde kon nie die realiteit verander nie. Daar is nou meer as ’n kwart miljoen mense in Amerika met die virus besmet.
Mense wat die krisis ernstig neem, word geprys vir hul leierskap. Hulle draai nie doekies om nie. Hulle beskryf die harde werklikheid en roep mense op om voorbereid te wees op die ergste.
Ons is dankbaar vir ’n president en ’n regering wat duidelike leiding gegee het in hierdie krisis. Dalk het hulle daarmee duisende slagoffers voorkom.
En hulle staan ook magteloos by die slagoffers wat aan in die waakeenheid aan ’n masjien lê en nie self kan asemhaal nie. Hulle kan daardie mense nie red nie.
Ook verstandige leiers kan nie vir ons sê: ‘Verbly julle. Wees oor niks besorg nie.’ Hulle het nie alles onder beheer nie.
Ek sal maar eerlik sê: as dit nie in die Bybel gestaan het nie, sou ek nie waag om dit só, kategories, te stel nie.
Ons leef in ’n wêreld wat kraak en kerm vanweë die sonde van die mensheid. Daar is baie dinge wat rede gee vir angs, spanning, of selfs paniek.
Die keiser sou uitspraak doen oor die aanklagte teen hom. Wat sal gebeur? Sal die keiser hom vryspreek? Die aanklag was juis dat hy die keiser nie gehoorsaam nie? Paulus kan die doodstraf ontvang.
Wie in Christus is, deel in sy sterwe en opstanding. Hy plaas jou oor uit die duisternis in die koninkryk van God.
Daarom is dit vir ons belangrik om ’n keuse te maak waarmee ons tydens hierdie lockdown die meeste mee besig wil wees: met al die nuus en die sorge rondom die virus?
Gaan jy tog jou weer op jouself fokus: op jou behoeftes, jou sukses, jou toekoms in hierdie wêreld? Dit is sonde. Dan hardloop jy terug na die koninkryk van die duisternis. Daar regeer die angs en die dood.
Of gaan jy jou aandag verskuif na die opstanding van Jesus en sy koningskap? Waaraan gaan ons die meeste dink, waaroor gaan ons die meeste gesels?
Volgende week vier ons paasfees. Die opstanding beteken dat Jesus die wêreld en die dood wat hier heers, oorwin het.
Besorgdheid van jou aandag en emosies vas in die omstandighede, die teenslag, die dood en sy gevolge. En jy raak angstig. Dit is soos ’n draaikolk wat jou intrek en jou verswelg. Dit beroof jou van jou vreugde en jou hoop.
Ja, ons leef steeds in hierdie wêreld wat deur sonde aangetas is. Die dood regeer en gooi sy skadus vorentoe.
Vergelyk dit met ’n groot oorstroming. Die water was orals. Nou het die watervlak begin en val. Alles is steeds nat, maar jy weet: dit is spoedig verby. Dit sal weer droog word, en nuut. Die lewe gaan aan!
Om aan Jesus en sy opstanding te dink beteken nie net dat ons ons rug draai op besorgdheid nie. Hy rig ons gedagtes en aandag op homself. Hy sê: bid!
Dan benader ons God soos ons ouers of ons vriende. Hulle kan vir ons sê: ‘jy het dit nou so dikwels genoem, nou is dit genoeg. Hou op asseblief.’
Jou lewe maak vir hom saak. Ons dink dikwels dat ons God nie moet pla met die klein dinge van ons lewe. Veral wanneer ons dink dat ons dit self kan hanteer. Maar ook wanneer ons sorge en bekommernisse het, kan ons dink dat God is soos ’n direkteur wat nie tyd het vir sy klein seuntjie nie; hy het ’n besigheid om na te kyk.
Wow. Ons vergeet dit so gou in ’n krisis! Dankbaarheid skuif na die agtergrond wanneer ons ons aandag rig op wat gebeur en op die dreiging wat voorlê.
Maak oop jou oë voordat jy bid en terwyl jy bid: kyk na Christus. Verheug jou in hom en bid uit dankbaarheid.
Hy kan keer dat die virus jou bereik. En dat dit aan die bevolking van Suid-Afrika grootliks verbygaan.
Ons het nie ’n belofte dat dit sal gebeur nie. Ons mag dit vra, maar ons weet nie of God dit sal laat gebeur nie.
Jou denke: jou beoordelingsvermoë, jou besluitneming, jou gedagtes wat jy partykeer nie kan laat stilhou nie.
Die duiwel val ons aan. Hy probeer ons in verwarring bring. Hy wil ons aandag van Christus af weglei, na die moeite en die sorge, sodat ons angstig word en sal sondig.
Maar wie die vrede van God ontvang, is soos ’n sterk boom wat in die storm vasstaan. Die wind is sterk, en die boom swaai in die wind, maar dit bly staan.